डॉल्च शब्द सूची
डॉल्च शब्द सूची (Dolch word list) एडवर्ड विलियम डॉल्च (लेखक और "पूरे अंग्रेज़ी शब्द" को शुरू में पढ़ने के विधि के निर्देशक और प्रमुख प्रस्तावक) द्वारा संकलित अक्सर उपयोग किए जाने वाले अंग्रेजी शब्दों की एक सूची है। यह शब्दों की सूची पहली बार १९३६ में एक पत्रिका लेख में प्रकाशित हुई थी। और फिर १९४८ में एडवर्ड विलियम डॉल्च की पुस्तक प्रॉब्लम्स इन रीडिंग में प्रकाशित हुई। डॉल्च ने अपने समय के बच्चों की किताबों के आधार पर सूची संकलित की थी, यही कारण है कि बारंबार उपयोग (ज़्यादा आवृत्ति) होने वाले शब्दों की बजाय "किट्टी ( kitty )" और "सांता क्लॉस (Santa Claus)" जैसे संज्ञाएं इस सूची में दिखाई देती हैं। इस सूची में २२० "सेवा शब्द (Service Words)" शामिल हैं जिन्हें अंग्रेजी भाषा को पढ़ने की और बिना स्र्कावट बोल-चाल के लिए आसानी से पहचाना जा सकता है। इस संकलन में संज्ञाओं को शामिल नहीं किया गया है। संज्ञाओ के लिए अलग से ९५ शब्दों की सूची बनाई गई है। स्कूली किताबों, लाइब्रेरी किताबों, समाचार पत्रों और पत्रिकाओं में इस्तेमाल किए गए सभी शब्दों में ५०% से ७५% तक डॉल्च मूल दृष्टि शब्द (Dolch basic sight word) शब्दावली का हिस्सा हैं।  शब्दों की ये सूचियां अभी भी अमेरिकी प्राथमिक विद्यालयों में याद रखने के लिए पढ़ाया जाता है। हालांकि अधिकांश 220 डॉल्च शब्द ध्वन्यात्मक हैं, कभी-कभी बच्चों को बताया जाता है अक्षर के अनुसार उसकी ध्वनि नहीं होती या शब्दों की कोई सटीक ध्व्न्यात्मक की आवाज़ नहीं दी जा सकती इसलिए इन अक्षरों को नज़र (दृष्टि) से पढ़ाया जाता है। इस सूची को ग्रेड के अनुसार विभाजित किया गया है जिसमें इसका इरादा था कि बच्चे इन शब्दों को उनके श्रेणी के अनुसार याद करेंगे। 